
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 37 

3 Μαρτίου 2010 


ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

Πράξη 7 της 1-3-2010 

Τροποποίηση της 11/1-9-2008 Πράξης του Υπουργικού 
Συμβουλίου «1. Σύσταση Επιτροπής για τις διαπραγ¬ 
ματεύσεις με την Διεθνή Εταιρεία κατασκευής - εκ¬ 
μετάλλευσης του αγωγού πετρελαίου Μπουργκάς - 
Αλεξανδρούπολη ΤΒΑΝδ ΒΑΕΚΑΝ ΡΒν, προκειμέ- 
νου να υπογράφει η Συμφωνία Διέλευσης. 2. Σύστα¬ 
ση Επιτροπής για την παρακολούθηση των εργα¬ 
σιών κατασκευής και λειτουργίας του έργου και την 
αντιμετώπιση ζητημάτων που τυχόν να ανακύψουν 
κατά την κατασκευή του ως και τη λειτουργία του.» 
(Α' 184). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις του άρθρου 15 παρ. 2 περ. γ' του «Κώ¬ 
δικα Νομοθεσίας για την Κυβέρνηση και τα Κυβερνητικά 
Όργανα» (π.δ. 63/2005 Α' 98), 
β. τις διατάξεις των άρθρων 4 και επόμενων και ιδί¬ 
ως του άρθρου 11 παρ. 2 εδ. β' της Συμφωνίας μετα¬ 
ξύ της Κυβερνήσεως της Ρωσικής Ομοσπονδίας, της 
Κυβερνήσεως της Δημοκρατίας της Βουλγαρίας και 
της Κυβερνήσεως της Ελληνικής Δημοκρατίας για συ¬ 
νεργασία στην κατασκευή και την εκμετάλλευση του 
Αγωγού Πετρελαίου «Μπουργκάς - Αλεξανδρούπολη», 
που κυρώθηκε με το ν. 3558/2007 (Α' 101), 
γ. την ανάγκη έναρξης διαπραγματεύσεων με τη Δι¬ 
εθνή Εταιρεία του Έργου ΤΒΑΝδ ΒΑΙΚΑΝ ΡΒν για τη 
διαμόρφωση των όρων της Συμφωνίας Διέλευσης ως 
προς τη συνεργασία της Εταιρείας και των Κρατών - 
Μερών για την κατασκευή του αγωγού και την εκμετάλ¬ 
λευση του, καθώς και την ανάγκη, μετά την υπογραφή 
της Συμφωνίας αυτής, συντονισμού και προώθησης των 
προπαρασκευαστικών εργασιών για την έναρξη κατα¬ 
σκευής του Έργου, καθώς και παρακολούθησης των 
εργασιών κατασκευής και εκμετάλλευσης του αγωγού 
και αντιμετώπισης ζητημάτων που θα ανακύψουν, 
δ. το γεγονός ότι οι Επιτροπές που έχουν συσταθεί 
για τον αναφερόμενο με την Π.Υ.Σ. 11/1-9-2008 σκοπό 
δεν έχουν προχωρήσει στο έργο τους και για τούτο 


επιβάλλεται η ανασυγκρότησή τους ενόψει και της ανα¬ 
κατανομής υπηρεσιών και αρμοδιοτήτων μεταξύ των 
συναρμόδιων Υπουργείων, 

ε. το γεγονός ότι από την πράξη αυτή προκαλείται δα¬ 
πάνη σε βάρος του κρατικού προϋπολογισμού, η οποία 
δεν μπορεί να προσδιορισθεί και 

στ. τη σχετική εισήγηση της Υπουργού Περιβάλλοντος, 
Ενέργειας και Κλιματικής Αλλαγής, αποφασίζει: 

Άρθρο 1 

Οι παράγραφοι 2, 3 και 4 του άρθρου 1 της Πράξης 
του Υπουργικού Συμβουλίου (Π.Υ.Σ.) 11/1-9-2008 (Α' 184) 
αντικαθίστανται ως εξής: 

«2. Στην Επιτροπή Διαπραγμάτευσης μετέχουν ως 
μέλη με ισάριθμους αναπληρωτές τέσσερις εκπρόσωποι 
του Υπουργείου Περιβάλλοντος, Ενέργειας και Κλιμα¬ 
τικής Αλλαγής για θέματα προστασίας του περιβάλ¬ 
λοντος, εγκατάστασης αγωγών και χωροταξίας, τρεις 
του Υπουργείου Οικονομικών για θέματα φορολογίας, 
τελωνείων και αιγιαλού - παραλίας και δύο του Υπουρ¬ 
γείου Οικονομίας, Ανταγωνιστικότητας και Ναυτιλίας 
για θέματα χρηματοπιστωτικά και λιμένων, καθώς και 
μέχρι πέντε ειδικοί εμπειρογνώμονες. 

Με κοινή απόφαση των Υπουργών Περιβάλλοντος, 
Ενέργειας και Κλιματικής Αλλαγής, Οικονομικών και Οι¬ 
κονομίας, Ανταγωνιστικότητας και Ναυτιλίας συγκρο¬ 
τείται η Επιτροπή και ορίζεται ο πρόεδρος αυτής και ο 
αναπληρωτής του, καθώς και τρία πρόσωπα για τη γραμ¬ 
ματειακή υποστήριξη της. Με όμοια απόφαση μπορεί να 
καθορίζεται και αμοιβή για τα μέλη της Επιτροπής. 

Στις συνεδριάσεις της Επιτροπής μπορεί να καλούνται 
και να εκφέρουν γνώμη για συγκεκριμένα θέματα εκπρό¬ 
σωποι και άλλων Υπουργείων ή φορέων του ευρύτερου 
δημόσιου τομέα. 

3. Έργο της Επιτροπής είναι η μελέτη των θεμάτων 
της Σύμβασης Διέλευσης και η διαμόρφωση των όρων 
αυτής, καθώς και η διεξαγωγή διαπραγματεύσεων με 
τους νόμιμους εκπροσώπους της Διεθνούς Εταιρείας 
ΤΒΑΝδ ΒΑΕΚΑΝ ΡΒΝ/ για την τελική διαμόρφωση αυτών 
ως προς όλα τα θέματα που έχουν, άμεσα ή έμμεσα, 
σχέση με τη διαδρομή, εγκατάσταση και κατασκευή του 
αγωγού και των λοιπών αναγκαίων εγκαταστάσεων, την 
εκμετάλλευση του, τη συντήρηση και τη λειτουργία του 
σε συνδυασμό με την προστασία του περιβάλλοντος, κα¬ 
θώς και τις ποσότητες του διερχόμενου πετρελαίου. 

4. Η Επιτροπή ενημερώνει τακτικά τον Υπουργό Περι¬ 
βάλλοντος, Ενέργειας και Κλιματικής Αλλαγής για την 
πορεία του έργου της και την εξέλιξη των διαπραγ¬ 
ματεύσεων και εισηγείται στον ίδιο Υπουργό ως προς 
τους όρους και εν γένει το περιεχόμενο της Σύμβασης 
Διέλευσης». 

Αρθρο 2 

Οι παράγραφοι 2, 3 και 4 του άρθρου 2 της Π.Υ.Σ. 11/1- 
9-2008 αντικαθίστανται ως εξής: 

«2. Η Επιτροπή αποτελείται από: 
α) το Γενικό Γραμματέα της Γενικής Γραμματείας 
Ενέργειας και Κλιματικής Αλλαγής του Υπουργείου 
Περιβάλλοντος, Ενέργειας και Κλιματικής Αλλαγής ως 
Πρόεδρο, με αναπληρωτή του το Γενικό Γραμματέα του 
Υπουργείου Περιβάλλοντος, Ενέργειας και Κλιματικής 
Αλλαγής, 

β) ένα μέλος του Νομικού Συμβουλίου του Κράτους, 
γ) έναν εκπρόσωπο του Υπουργείου Εσωτερικών, Απο¬ 
κέντρωσης και Ηλεκτρονικής Διακυβέρνησης, 
δ) έναν εκπρόσωπο του Υπουργείου Οικονομικών, 
ε) έναν εκπρόσωπο του Υπουργείου Εξωτερικών, 
στ) έναν εκπρόσωπο του Υπουργείου Εθνικής Άμυ¬ 
νας, 

ζ) έναν εκπρόσωπο του Υπουργείου Οικονομίας, Αντα¬ 
γωνιστικότητας και Ναυτιλίας, 


η) δύο εκπροσώπους του Υπουργείου Περιβάλλοντος, 
Ενέργειας και Κλιματικής Αλλαγής, 
θ) έναν εκπρόσωπο του Υπουργείου Υποδομών, Με¬ 
ταφορών και Δικτύων, 

ι) έναν εκπρόσωπο του Υπουργείου Προστασίας του 
Πολίτη, 

ια) έναν εκπρόσωπο του Διπλωματικού Γ ραφείου του 
Πολιτικού Γ ραφείου Πρωθυπουργού, 
ιβ) δύο ειδικούς εμπειρογνώμονες. 

3. Με απόφαση του Υπουργού Περιβάλλοντος, Ενέρ¬ 
γειας και Κλιματικής Αλλαγής συγκροτείται η Επιτρο¬ 
πή και ορίζονται δύο πρόσωπα για τη γραμματειακή 
υποστήριξή της. 

4. Στις συνεδριάσεις της Επιτροπής μπορεί να καλού¬ 
νται και να εκφέρουν γνώμη για συγκεκριμένα θέματα 
εκπρόσωποι και άλλων Υπουργείων ή Οργανισμών Τοπι¬ 
κής Αυτοδιοίκησης ή φορέων του ευρύτερου Δημόσιου 
Τ ομέα.» 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο ΠΡΩΘΥΠΟΥΡΓΟΣ 
ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ακριβές αντίγραφο 

Ο Γ ενικός Γ ραμματέας της Κυβέρνησης 
ΣΩΤΗΡΙΟΣ Α. ΛΥΤΡΑΣ 

